en: in the territory of any other Member State, immunity from any measure of detention and from legal proceedings.  
ga: i gcríoch aon Bhallstáit eile, díolúine ó aon bheart coinneála agus ó imeachtaí dlíthiúla.

en: Immunity shall likewise apply to members while they are travelling to and from the place of meeting of the European Parliament.  
ga: Bainfidh an díolúine mar an gcéanna le comhaltaí ag taisteal dóibh go dtí áit chruinnithe Pharlaimint na hEorpa agus uaidh.

en: Immunity cannot be claimed when a member is found in the act of committing an offence and shall not prevent the European Parliament from exercising its right to waive the immunity of one of its members.  
ga: Ní féidir díolúine a éileamh nuair a gheofar comhalta i mbun cion a dhéanamh ná ní choiscfidh sí Parlaimint na hEorpa a ceart a fheidhmiú chun díolúine dhuine dá comhaltaí a tharscaoileadh.

en: CHAPTER IV  
ga: CAIBIDIL IV

en: REPRESENTATIVES OF MEMBER STATES TAKING PART IN THE WORK OF THE INSTITUTIONS OF THE UNION  
ga: IONADAITHE BALLSTÁT A GHLACANN PÁIRT IN OBAIR INSTITIÚIDÍ AN AONTAIS

en: Article 10  
ga: Airteagal 10

en: Representatives of Member States taking part in the work of the institutions of the Union, their advisers and technical experts shall, in the performance of their duties and during their travel to and from the place of meeting, enjoy the customary privileges, immunities and facilities.  
ga: Ionadaithe Ballstát a ghlacann páirt in obair institiúidí an Aontais, beidh acu féin agus ag a gcomhairleoirí agus a saineolaithe teicniúla, i gcomhlíonadh a ndualgas agus le linn a dtaistil go dtí áit an chruinnithe agus uaidh, na pribhléidí, na díolúintí agus na saoráidí is gnách.

en: This Article shall also apply to members of the advisory bodies of the Union.  
ga: Beidh feidhm ag an Airteagal seo freisin maidir le comhaltaí de chomhlachtaí comhairleacha an Aontais.

en: CHAPTER V  
ga: CAIBIDIL V

en: OFFICIALS AND OTHER SERVANTS OF THE UNION  
ga: OIFIGIGH AGUS SEIRBHÍSIGH EILE AN AONTAIS

en: Article 11  
ga: Airteagal 11

en: In the territory of each Member State and whatever their nationality, officials and other servants of the Union shall:  
ga: I gcríoch gach Ballstáit agus is cuma cén náisiúntacht atá acu, i dtaca le hoifigigh agus le seirbhísigh eile an Aontais:

en: (a)  
ga: (a)

en: subject to the provisions of the Constitution relating, on the one hand, to the rules on the liability of officials and other servants towards the Union and, on the other hand, to the jurisdiction of the Court of Justice of the European Union in disputes between the Union and its officials and other servants, be immune from legal proceedings in respect of acts performed by them in their official capacity, including their words spoken or written.  
ga: beidh siad díolmhaithe ó imeachtaí dlíthiúla i leith gníomhartha a rinne siad ina gcáil oifigiúil, lena n-áirítear a bhfocail labhartha nó scríofa, faoi réir fhorálacha an Bhunreachta a bhaineann, ar thaobh amháin, leis na rialacha i ndáil le freagracht oifigeach agus seirbhíseach eile i leith an Aontais, agus ar an taobh eile, le dlínse Chúirt Bhreithiúnais an Aontais Eorpaigh chun breith a thabhairt ar ábhair atá faoi dhíospóid idir an tAontas agus a oifigigh agus a sheirbhísigh eile.

en: They shall continue to enjoy this immunity after they have ceased to hold office;  
ga: Fanfaidh an díolúine sin acu tar éis scor dá n-oifig;

en: (b)  
ga: (b)

en: together with their spouses and dependent members of their families, not be subject to immigration restrictions or to formalities for the registration of aliens;  
ga: ní bheidh siad féin ná a gcéilí ná daoine cleithiúnacha dá dteaghlaigh inchurtha faoi shrianta inimirce ná faoi fhoirmiúlachtaí chun eachtrannaigh a chlárú;

en: (c)  
ga: (c)

en: in respect of currency or exchange regulations, be accorded the same facilities as are customarily accorded to officials of international organisations;  
ga: tabharfar dóibh, maidir le rialacháin airgeadra nó mhalairte, na saoráidí céanna is gnách a thabhairt d'oifigigh eagraíochtaí idirnáisiúnta;

en: (d)  
ga: (d)

en: enjoy the right to import free of duty their furniture and effects at the time of first taking up their post in the State concerned, and the right to re-export free of duty their furniture and effects, on termination of their duties in that State, subject in either case to the conditions considered to be necessary by the government of the State in which this right is exercised;  
ga: beidh acu an ceart chun a dtroscán agus a n-éifeachtaí a allmhairiú saor ó dhleacht, ag dul i mbun a bpoist an chéad uair dóibh sa Stát áirithe, agus an ceart chun a dtroscán agus a n-éifeachtaí a athonnmhairiú saor ó dhleacht ar chríochnú a ndualgas sa Stát sin, ach i gceachtar cás díobh faoi réir na gcoinníollacha is riachtanach le Rialtas an Stáit ina bhfeidhmítear an ceart sin;

en: (e)  
ga: (e)

en: have the right to import free of duty a motor car for their personal use, acquired either in the State of their last residence or in the State of which they are nationals on the terms ruling in the home market in that State, and to re-export it free of duty, subject in either case to the conditions considered to be necessary by the government of the State concerned.  
ga: beidh acu an ceart chun gluaisteán le haghaidh a n-úsáide pearsanta féin a allmhairiú saor ó dhleacht, más gluaisteán é a fuarthas sa Stát deiridh ina raibh cónaí orthu nó sa Stát ar náisiúnaigh de iad, ar théarmaí mhargadh baile an Stáit sin, agus é a athonnmhairiú saor ó dhleacht, ach i gceachtar cás díobh faoi réir na gcoinníollacha is riachtanach le Rialtas an Stáit áirithe.

en: Article 12  
ga: Airteagal 12

en: Officials and other servants of the Union shall be liable to a tax, for the benefit of the Union, on salaries, wages and emoluments paid to them by the Union, in accordance with the conditions and procedure laid down by a European law.  
ga: Beidh oifigigh agus seirbhísigh eile an Aontais inchurtha faoi cháin, chun tairbhe don Aontas, ar thuarastail, ar phá agus ar éadálacha a íocfaidh an tAontas leo, de réir na gcoinníollacha agus an nós imeachta a leagfar síos le dlí Eorpach.

en: That law shall be adopted after consultation of the institutions concerned.  
ga: Glacfar an dlí sin tar éis dul i gcomhairle leis na hinstitiúidí i dtrácht.

en: Officials and other servants of the Union shall be exempt from national taxes on salaries, wages and emoluments paid by the Union.  
ga: Beidh oifigigh agus seirbhísigh eile an Aontais díolmhaithe ó chánacha náisiúnta ar thuarastail, ar phá agus ar éadálacha a íocfaidh an tAontas.

en: Article 13  
ga: Airteagal 13